जिला प्रमुख ने ग्राम पंचायत कपुरीसर व पिंपेरा में की जनसुनवाई!
Home/बीकानेर/जिला प्रमुख ने ग्राम पंचायत कपुरीसर व पिंपेरा में की जनसुनवाई!
ANAND दिसम्बर 26, 2017
जिला प्रमुख सुशिला सिंवर ने ग्राम पंचायत कपुरीसर व पिंपेरा में की जनसुनवाई, कपुरीसर सरपंच पर स्वीकृत कार्य नही करने के लगे आरोप!
लूणकरणसर : जिला प्रमुख आपके द्वार कार्यक्रम के तहत आज दूसरे दौर की जनसुनवाई विधानसभा क्षेत्र लूनकरनसर की ग्राम पंचायत कपुरीसर व पिंपेरा में की। जिला प्रमुख सुशिला सिंवर ने की जनसुनवाई के दौरान ग्रामीणों से अभावभियोग सुने तथा उनके निस्तारण हेतु विभागवार अधिकारियों को दिशा निर्देश जारी किए। ग्रामपंचायत कपुरीसर के ग्रामसेवक सुभाष पोटलिया ने गत तीन वर्षों का प्रतिवेदन पढ़ा । उसके बाद विभागवार अधिकारियों ने राज्य सरकार द्वार चलाई जा रही योजनाओं के बारे में विस्तार से जानकारी दी।
जिला प्रमुख सिंवर ने ग्रामपंचायत कपुरीसर में शमशान भूमि में किये गए विकास कार्यो का लोकार्पण किया, इस कार्यक्रम में, उनके साथ सरपंच कपुरीसर मुरलीधर सारस्वत, यूथ कॉंग्रेस अध्यक्ष श्रीकृष्ण सिंवर, जिला कॉंग्रेस कमेटी के सचिव ओमप्रकाश सियाग तथा खिंयेरा सरपंच प्रतिनिधि भंवरलाल कुलड़िया , क्रय विक्रय समिति लूणकरणसर के उपाध्यक्ष ख्यालीराम सुथार, चकजोड सरपंच प्रतिनिधि मदनलाल बिराईच, यूथ कोंग्रेस के प्रदेश सचिव मामराज कूकना, शंकरलाल सारण प्रतिनिधि पंचायत समिति सदस्य गोकुल भादू, गुलाबसिंह भाटी, रामप्रताप सियाग, सावंतराम सारण व हरिराम गोदारा सेवानिवृत्त प्रधानाचार्य आदि जनप्रतिनिधि तथा बड़ी संख्या में ग्रामीण उपस्थित रहे।
कपुरीसर के ग्रामीणों ने आक्रोशित होते हुए बताया कि सरपंच द्वारा स्वीकृत कार्य भी नही करवाये जाते है ग्रामपंचायत में राजनीति हावी है. सरकारी योजनाओं के तहत जो जलकुंड स्वीकृत है पर सरपंच नही बनाने दे रहे है। जॉबकार्डों में रुपये आते है उनमे भी उगाही की जा रही है। नरेगा में कई कार्य स्वीकृत है पर सरपंच उन्हें शुरू ही नही कर रहे है। पेयजल के स्टोरेज की समस्या को देखते हुए गांव मलकीसर के भामाशाह केसरीचंद सारस्वा ने एक लाख लीटर भराव क्षमता की डिग्गी मय दो मोटर पंप का निर्माण करवाया गया उसका आज जिलाप्रमुख के हाथों लोकार्पण किया गया। भामाशाह परिवार के प्रतिनिधि चार्टेड एकाउंटेंट कैलाश सारस्वा उपस्थित रहे उनका सभी ग्रामीणजन ने आभार व्यक्त किया। साथ ही ग्रामीणों ने जिलाप्रमुख से ग्रामपंचायत में अधिकाधिक विकासकार्य करवाने हेतु निवेदन किया।
जिलाप्रमुख सुशिला सिंवर ने अपने उद्बोधन में कहा कि ग्रामपंचायत की जो भी समस्याएं है उनका समय रहते निराकरण करवाया जाएगा। साथ ही कहा कि राज्य सरकार की योजनाओं से ज्यादा से ज्यादा ग्रामीणजनों को लाभाविन्त करवाने हेतु अधिकारियों को निर्देशित किया व कहा कि सरपंच व कोई भी कार्मिक लापरवाही बरते वो सहन नही होगा तथा ग्रामीणों के निजी व सार्वजनिक हित के कार्य ततपरता पूर्वक कार्य किया जाएगा तथा सरपंच को कहा कि आप विकास कार्य को अवरुद्ध न होने दे ज्यादा से ज्यादा ग्रामीणों को लाभान्वित करवाने की हिदायत दी।
जिला प्रमुख सुशिला सिंवर ने कपुरीसर पंचायत के विभिन विकास कार्यो हेतु 28 लाख रुपये स्वीकृत करने की घोषणा की जिससे कपुरीसर में पेयजल डिग्गी निर्माण व आठ लाख से मलकीसर में पेयजल डिगी निर्माण तथा दस लाख रुपये समसान भूमि विकास हेतु स्वीकृत करवाया जाएगा। अधिशाषी अभियंता (नरेगा)जिला परिषद संगीता सौलंकी ने ग्रामीण विकास व पंचायती राज विभाग की विभिन्न योजनाओ के बारे में विस्तार से जानकारी दी।बड़ी संख्या में महिलाएँ व पुरुष उपस्तिथ रहे । जिलाप्रमुख द्वारा गांव की हित के लिए की गई जनसुनवाई का उपस्थित ग्रामीणों ने जिलाप्रमुख महोदया का आभार व्यक्त किया।
दूसरे पहर की जनसुवाई ग्रामपंचायत पिंपेरा में की गई जिला प्रमुख सुशीला सिंवर के कर कमलों से नवनिर्मित खाद्यान्न भंडार, आंगनबाड़ी केंद व ग्रामपंचायत के भव्य द्वार का लोकार्पण किया सभी विभागो के अधिकारीयो ने अपने अपने विभागों द्वरा चलाई जा रही योजनाओं के बारे में विस्तारपूर्वक जानकारी दी। जनसुनवाई करते हुए जिलाप्रमुख ने अपने उद्बोधन में बताया कि पंचायत पिंपेरा में जो भी मूलभूत जरूरत के कार्य किये जा सकते है उन्हें समय रहते पूरा करने हेतु हर वक्त हाजिर रहूंगी व हरसम्भव प्रयास किये जायेंगे। जिलाप्रमुख सिंवर ने ग्रामपंचायत पिंपेरा के सरपंच ओंकारमल मेघवाल व ग्रामीणों की मांग व मूलभूत सुविधाओं को ध्यान में रखते हुए *ग्राम पंचायत पिंपेरा के विकास कार्यो हेतु 80 लाख रुपये स्वीकृत करने की घोषणा की। तथा कहा कि सरकार की अन्य योजनाओ के तहत आवश्यकतानुसार कार्य स्वीकृति बिना देर किए करते रहेंगे ग्रामपंचायत द्वारा विकसित कार्यो को सराहनीय बताया।
इस जनसुनवाई कार्यक्रम भवानीसिंह शेखावत पंचायत प्रसार अधिकारी लूनकरनसर, कृष्ण चाहर सहायक अभियंता जलदाय विभाग, जेठाराम गोदारा कनिष्ठ अभियंता विधुत विभाग, गौरव गर्ग कनिष्ठ अभियंता नरेगा, अमृतलाल गोदारा समाज कल्याण विभाग, अजनिता महिला एंव बाल विकास विभाग, एम पी सिंह सहायक अभियंता, सार्वजनिक विभाग, कृषि पर्यवेक्षक, डालूराम ईशराम तथा ग्राम सेवक व अन्य विभगो के अधिकारी कर्मचारी एवम बड़ी संख्या में ग्रामीणजन उपस्थित रहे।
BIKANER bikaner city news Bikaner News Rajasthan RAJASTHAN NEWS जिला प्रमुख आपके द्वार जिला प्रमुख सुशीला सिंवर बीकानेर बीकानेर खबर बीकानेर ताजा समाचार बीकानेर संभाग लूणकरणसर
सिने मैजिक सिनेमा हॉल के बाहर हुआ पथराव,जाने क्या है हंगामे की वजह !